KOMISIJOS ATASKAITA EUROPOS PARLAMENTUI IR TARYBAI dėl EŽŪGF išlaidų____Išankstinio perspėjimo sistema___Nr. 10/2011 /* KOM/2011/0830 galutinis */





TURINYS 1. Įvadas 3 2. EŽŪGF asignuotosios pajamos 3 3. Pajamos iš laikinų restruktūrizavimo mokesčių (cukraus sektoriuje) 4 4. Pastabos dėl preliminaraus 2011 m. EŽŪGF biudžeto vykdymo 4 5. EŽŪGF asignuotųjų pajamų panaudojimas 9 6. Pajamų iš laikinų restruktūrizavimo mokesčių (cukraus sektoriuje) panaudojimas 9 7. Cukraus pramonės restruktūrizavimo fondo lėšų panaudojimas 9 8. Išvados 9 Priedas 1 Preliminarus EŽŪGF asignavimų panaudojimas iki 2011 08 31 11 ĮVADAS 1 priede pateiktas faktinio biudžeto vykdymo 2010 m. spalio 16 d. – 2011 m. rugpjūčio 31 d. laikotarpiu duomenų palyginimas su išlaidų įvertinimu, parengtu remiantis rodikliu, nustatytu pagal Tarybos reglamento (EB) Nr. 1290/2005[1] 20 straipsnio nuostatas. EŽŪGF ASIGNUOTOSIOS PAJAMOS Remiantis Tarybos reglamento (EB) Nr. 1290/2005 dėl bendrosios žemės ūkio politikos finansavimo 34 straipsnio taisyklėmis, pajamos, gautos ištaisius finansines klaidas pagal sprendimus dėl sąskaitų atitikties patvirtinimo, pajamos, gautos susigrąžinus sumas dėl pažeidimų, ir pajamos, gautos taikant pieno mokestį, yra laikomos pajamomis, asignuotomis EŽŪGF išlaidoms finansuoti. Pagal šias taisykles asignuotosios pajamos gali būti naudojamos valstybių narių patirtoms EŽŪGF išlaidoms finansuoti. Nepanaudota tokių pajamų dalis bus automatiškai perkelta į kitus finansinius metus[2]. Į 2011 m. EŽŪGF biudžetą įtraukti Komisijos asignavimų, kurie būtų reikalingi numatomoms rinkos priemonių ir tiesioginės pagalbos išlaidoms finansuoti, paskutinis įvertis ir asignuotųjų pajamų, kurias buvo tikimasi surinkti per atitinkamus finansinius metus, ir iš ankstesnių finansinių metų perkelto nepanaudotų asignuotųjų pajamų likučio įverčiai. Komisija pasiūlyme dėl EŽŪGF asignavimų sumos, kuri turi būti numatyta 2011 m. biudžete, atsižvelgė į visas numatomas asignuotąsias pajamas ir 2011 m. paprašė skirti asignavimų, kurių dydis apskaičiuotas numatomą asignuotųjų pajamų dydį atėmus iš numatomų išlaidų. Biudžeto valdymo institucija priėmė naująjį EŽŪGF biudžetą, į kurio asignavimus įtrauktos numatomos asignuotosios pajamos. Sudarant 2011 m. biudžetą, Komisijos skaičiavimais turimos asignuotosios pajamos siekė 1 247 mln. EUR. Konkrečiai: - apskaičiuota, kad asignuotosios pajamos, kurias numatyta gauti 2011 finansiniais metais, sudaro 707 mln. EUR. 600 mln. EUR ir 88 mln. EUR sumas atitinkamai tikėtasi gauti ištaisius klaidas po sąskaitų atitikties patvirtinimo ir susigrąžinus sumas dėl pažeidimų. Apskaičiuota, kad pajamos, gautos taikant pieno mokestį, sudarys 19 mln. EUR; - apskaičiuota, kad iš 2010 į 2011 finansinius metus turėtų būti perkelta 540 mln. EUR asignuotųjų pajamų. 2011 m. biudžete Komisija šias 1 247 mln. EUR pajamas skyrė dviem schemoms. Konkrečiai: - 500 mln. EUR skirta gamintojų organizacijų veiklos fondams vaisių ir daržovių sektoriuje ir - 747 mln. EUR bendrosios išmokos schemai. Šioms dviem schemoms biudžeto valdymo institucija pagal Komisijos pasiūlymą galiausiai skyrė asignavimų atitinkamai už 292 mln. EUR ir 30 389 mln. EUR. Pirmiau minėtų patvirtintų asignavimų ir asignuotųjų pajamų suma atitinka bendrą 792 mln. EUR prašomų asignavimų gamintojų organizacijų veiklos fondams vaisių ir daržovių sektoriuje ir 31 136 mln. EUR bendrosios išmokos schemai įvertį. Priede, kuriame pateikiami preliminarūs 2011 m. biudžeto vykdymo rezultatai per laikotarpį iki 2011 m. rugpjūčio 31 d., biudžeto asignavimai vaisių ir daržovių sektoriui ir atsietosios tiesioginės pagalbos sektoriui yra patvirtinti asignavimai šioms dviem schemoms, atitinkamai už 491,1 mln. EUR ir 36 324 mln. EUR, neįtraukiant pirmiau minėtų asignuotųjų pajamų. Įtraukus šiems sektoriams skirtas pajamas, 2011 m. biudžete numatyti asignavimai vaisių ir daržovių sektoriui iš viso sudaro 991,1 mln. EUR, o atsietajai tiesioginei pagalbai – 37 071 mln. EUR. PAJAMOS Iš LAIKINų RESTRUKTūRIZAVIMO MOKESčIų (CUKRAUS SEKTORIUJE) Pajamos iš laikinų cukraus sektoriaus restruktūrizavimo mokesčių laikomos asignuotosiomis pajamomis, skirtomis cukraus pramonės restruktūrizavimo pagalbai ir kitai pagalbai, kurią numatoma skirti iš Cukraus pramonės restruktūrizavimo fondo, finansuoti. Trejus prekybos metus (2006–2007, 2007–2008 ir 2008–2009 m.) šiuos mokesčius už turimas kiekybines cukraus, inulino sirupo ir izogliukozės kvotas į fondą sumokėjo valstybių narių ūkinės veiklos vykdytojai. Sudarant 2011 m. biudžetą, numatyta, kad 1 015 mln. EUR suma bus perkelta iš 2010 finansinių metų į 2011 m. Galutinė asignuotųjų pajamų suma, Cukraus pramonės restruktūrizavimo fonde perkelta į 2011 m., siekė 1 044,8 mln. EUR. PASTABOS DėL PRELIMINARAUS 2011 M. EŽŪGF BIUDžETO VYKDYMO 1 priede pateikiami duomenys apie preliminarų biudžeto vykdymą 2010 m. spalio 16 d. – 2011 m. rugpjūčio 31 d laikotarpiu. Jie lyginami su išlaidų įvertinimu, parengtu remiantis rodikliu, nustatytu pagal Tarybos reglamento (EB) Nr. 1290/2005 20 straipsnio nuostatas. Toliau trumpai aptariami tam tikri biudžeto straipsniai, kuriuos įgyvendinant nustatyti didžiausi faktinio ir numatyto 2011 m. biudžeto vykdymo skirtumai. Rinkos priemonės Remiantis 2011 m. rugpjūčio 31 d. rodikliu, intervencijai žemės ūkio rinkose finansuoti panaudota 166,0 mln. EUR daugiau lėšų nei buvo patvirtinta asignavimų biudžete. Didžiausia šio skirtumo dalis susidarė dėl asignavimų vaisių ir daržovių, maisto programoms, taip pat jautienos ir kiaulienos sektoriams. Tačiau kituose sektoriuose asignavimų panaudota mažiau nei planuota. Javai (–146,6 mln. EUR) 2011 m. šio biudžeto straipsnio lėšų panaudota mažiau nei planuota, nes 2010 m. gruodžio – 2011 m. gegužės mėn. laikotarpiu iš intervencinių atsargų parduotas didelis javų kiekis. Atviruose konkursuose Komisija pardavė 2 551 000 tonų miežių ir 88 000 tonų kviečių už kainą, kuri buvo gerokai didesnė, nei planuota rengiant 2011 m. biudžetą. Dėl to gerokai išaugo į 2011 m. biudžetą gautos pajamos, kurios biudžeto vykdyme parodytos kaip neigiamos sumos pagal tą patį biudžeto straipsnį. Komisija mano, kad dėl šių pajamų iki 2011 finansinių metų pabaigos bus panaudotos ne visos šio biudžeto straipsnio lėšos. Grąžinamosios išmokos už 1 priede neįrašytus produktus (–17,3 mln. EUR) Remiantis rodiklio lygiu, pagal šį biudžeto straipsnį skirtų lėšų buvo panaudota mažiau nei numatyta todėl, kad mokėjimai už cukraus ir su pienu susijusių produktų eksporto sertifikatus buvo mažesni nei iš pradžių numatyti biudžete. Maisto programos (+22,4 mln. EUR) Asignuotos lėšos panaudojamos greičiau daugiausia todėl, kad 2011 m. išmokėtos didesnės nei įprastai sumos pagal praėjusių metų planus ir pasikeitė, palyginti su ankstesniais metais, 2011 m. paramos paskirstymo organizavimui taikomos taisyklės. Šių pokyčių neatspindi jokie rodikliai. Iš tikrųjų 2011 m. terminas, per kurį kiekviena valstybė narė turėjo iš intervencinių atsargų išimti 70 proc. jai skirtų atsargų, buvo paankstintas iš birželio mėn. į gegužės mėn. Be to, atrodytų, kad valstybės narės, atsižvelgdamos į tai, kad dabar 2012 m. plane numatytos sumos yra mažesnės, ketina panaudoti visas 2011 m. plane numatytas lėšas. Tačiau šiame etape Komisija mano, kad sparčiau naudojant 2011 m. plane numatytas lėšas biudžete numatyti asignavimai būtų viršyti nedaug arba galbūt visai nebūtų viršyti. Tekstilės augalai (+5,9 mln. EUR) Šio biudžeto straipsnio asignavimai naudojami sparčiau dėl įgyvendinamų medvilnės restruktūrizavimo priemonių: jos pirmą kartą buvo įgyvendintos 2010 m., visus mokėjimus atliekant spalio mėn. Remiantis šiuo pagrindu, nustatytas 2011 m. rodiklis. Tačiau 2011 m. šio straipsnio išlaidas valstybės deklaravo nuo metų pradžios, todėl šiuo metu stebimas biudžeto asignavimų viršijimas. Vis dėlto toks biudžeto vykdymas nekelia jokio pavojaus, kad biudžeto asignavimai bus viršyti, nes mokėjimai grindžiami tas priemones reglamentuojančiuose teisės aktuose nustatytomis viršutinėmis kiekybinėmis ir finansinėmis ribomis. Vaisiai ir daržovės (+312,7 mln. EUR, palyginti su patvirtintais asignavimais) Šį asignavimų panaudojimo lygį lėmė išlaidos, susijusios su gamintojų organizacijų veiklos fondais; šios išlaidos finansuojamos iš patvirtintų biudžeto asignavimų ir iš 2011 m. biudžete šiai schemai skirtų pajamų (Pastaba. Išsami informacija pateikta 2 dalyje). Toks asignavimų panaudojimo lygis gautas laikotarpio iki 2011 m. rugpjūčio 31 d. rodiklį pritaikius patvirtintiems biudžeto asignavimams, į kuriuos neįtrauktos šiam sektoriui asignuotos pajamos. Šiuo metu Komisija mano, kad visų šiam sektoriui skirtų asignavimų užteks išlaidoms, kurias 2011 m. numato patirti valstybės narės, padengti. Kad skaitytojui būtų patogiau, nuo 2010 m. prie priede pateikiamos preliminaraus asignavimų panaudojimo lentelės Komisija pridėjo išnašą „*“. Šioje išnašoje parodyta, kokia būtų situacija, jei 2011 m. rugpjūčio 31 d. rodiklis būtų pritaikytas visai šiam sektoriui finansuoti numatytų asignavimų sumai. Kaip nurodyta 2 dalyje, visą numatomo finansavimo šiam sektoriui sumą sudaro 491,1 mln. EUR patvirtintų biudžeto asignavimų ir šiam sektoriui skirtos asignuotosios pajamos, kurios remiantis skaičiavimais turėtų sudaryti 500 mln. EUR. Todėl pritaikius rodiklį visai šiam sektoriui finansuoti numatytai 991,1 mln. EUR sumai, liktų nepanaudoti 70,2 mln. EUR asignavimų. Asignuotų lėšų panaudota mažiau nei planuota dėl šiek tiek lėtesnių, palyginti su ankstesniais metais, mokėjimų gamintojų organizacijų veiklos fondams ir dėl vaisių vartojimo skatinimo mokyklose programos, kurią įgyvendinant dėl santykinio priemonės naujumo nustatyto asignavimų panaudojimo modelio kol kas nėra laikomasi. Tačiau reikėtų pažymėti, kad Vokietijoje kilus E.coli krizei viena dalis Komisijos patvirtintų išimtinių paramos priemonių vaisų ir daržovių sektoriui bus finansuojama iš gamintojų organizacijų veiklos fondų, o likusi dalis – iš kito biudžeto punkto pagal tą patį straipsnį. Planuojama, kad šios priemonės kainuos apytiksliai 227 mln. EUR ir, dabartiniu apskaičiavimu, valstybės narės iki 2011 finansinių metų pabaigos deklaruos išlaidų už 215 mln. EUR. Šioje ataskaitoje aptariamu laikotarpiu valstybės narės buvo deklaravusios tik 10 proc. su šia krize susijusių išlaidų. Be to, išankstinio gamintojų grupių pripažinimo pagalbos mokėjimo tempas, palyginti su paskutiniais 3 metais, toliau didėja. Numatoma, kad 2011 finansinių metų pabaigoje panaudotos sumos pagal šią biudžeto eilutę gerokai viršys numatytąsias. Remiantis visais anksčiau išdėstytais veiksniais, manoma, kad galutinės deklaruotos šio sektoriaus išlaidos viršys atitinkamo biudžeto skirtus asignavimus ir šis skirtumas bus padengtas perkėlus asignavimus iš kitų biudžeto eilučių. Skatinimas (–9,4 mln. EUR) Palyginti su biudžeto panaudojimo lygiu pagal 2011 m. rugpjūčio 31 d. rodiklį, matyti, kad asignavimų panaudota mažiau nei planuota. Remdamasi valstybių narių pranešimais, Komisija mano, kad šis mokėjimų tempas bus iš esmės išlaikytas iki finansinių metų pabaigos, todėl liks nepanaudotų asignavimų pagal šį straipsnį. Pienas ir pieno produktai (–61,8 mln. EUR) Palyginti su biudžeto panaudojimo lygiu pagal 2011 m. rugpjūčio 31 d. rodiklį, matyti, kad asignavimų panaudota mažiau nei planuota. Tai daugiausia susiję su pieno tiekimo mokykloms programa – derantis dėl 2011 m. biudžeto šiai programai asignavimų skirta 10 mln. EUR daugiau, palyginti su pradiniais Komisijos nurodytais poreikiais. Valstybių narių asignavimų panaudojimui šis biudžeto padidinimas poveikio neturėjo. Be to, 2010 m. gruodžio – 2011 m. kovo mėn. iš intervencinių atsargų pardavus nugriebto pieno miltelių didesnėmis kainomis, nei planuota 2011 m. biudžete, gautos pajamos pervestos į 2011 m. biudžetą. Šios pajamos biudžeto vykdyme parodytos kaip neigiamos sumos pagal tą patį biudžeto straipsnį. Šiame etape Komisija mano, kad dėl šių pajamų iki 2011 finansinių metų pabaigos bus panaudoti ne visi šio biudžeto straipsnio asignavimai. Jautiena ir veršiena (+19,7 mln. EUR) Šio biudžeto straipsnio asignavimai, palyginti su rodiklio lygiu, naudoti sparčiau, nes nuo 2010 m. spalio 16 d. eksportuoti didesni nei planuota kiekiai, už kuriuos buvo išmokėtos eksporto grąžinamosios išmokos. Turkijos rinką atvėrus ES mėsos produktams, eksporto veikla šioje rinkoje per Pasaulinės prekybos organizacijos 2010–2011 m. tapo gerokai aktyvesnė. Komisija šiais metais eksporto sertifikatų išdavė didesniam kiekiui, nei numatyta 2011 m. biudžete. Komisija mano, kad 2011 finansinių metų pabaigoje pagal šį biudžeto straipsnį asignuotų lėšų bus panaudota daugiau nei numatyta ir išlaidas reikės padengti perkeliant asignavimus iš kitų biudžeto eilučių. Kiauliena, kiaušiniai ir paukštiena (+53,9 mln. EUR) Pagal šį biudžeto straipsnį asignuotos biudžeto lėšos buvo naudotos sparčiau, palyginti su rodiklio lygiu, nes šiais finansiniais metais paukštienos, už kurią buvo išmokėtos eksporto grąžinamosios išmokos, buvo eksportuota daugiau nei planuota. Be to, Komisija šiame etape tikisi 2011 m. skirti apytiksliai 50 mln. EUR nuo 2011 m. sausio mėn. taikomai kiaulienos privataus sandėliavimo priemonei) – jai 2011 m. biudžete nebuvo numatyta jokių asignavimų. Komisija numato, kad dėl šių veiksnių šio biudžeto straipsnio asignavimai bus viršyti ir šį perviršį reikės padengti perkeliant asignavimus iš kitų biudžeto eilučių. Tiesioginė pagalba Panaudotų biudžeto asignavimų tiesioginei pagalbai suma, palyginti su 2011 m. rugpjūčio 31 d. rodikliu nurodytu lygiu, buvo didesnė 391,2 mln. EUR. Atsietoji tiesioginė pagalba (+509,0 mln. EUR, palyginti su patvirtintais asignavimais) Iš viso šio sektoriaus poreikiams skirta 37 071 mln. EUR suma, kurią sudaro 36 324 mln. EUR biudžete patvirtintų asignavimų ir 747 mln. EUR pajamų, numatytų bendrosios išmokos schemai. (Pastaba. Išsami informacija pateikta 2 dalyje). Palyginti su rodiklio lygiu, bendrosios išmokos schemos asignavimai buvo viršyti dėl techninių priežasčių: rodiklis buvo taikytas patvirtintiems asignavimams, į kuriuos asignuotosios pajamos nebuvo įtrauktos. Kad skaitytojui būtų patogiau, nuo 2010 m. prie priede pateikiamos preliminaraus asignavimų panaudojimo lentelės Komisija pridėjo išnašą „*“. Joje parodyta, kokia būtų situacija, jei 2011 m. rugpjūčio mėn. 31 d. rodiklis būtų pritaikytas visai šiam sektoriui finansuoti numatytų asignavimų sumai. Todėl pritaikius rodiklį visai šiam sektoriui finansuoti numatytai 37 071 mln. EUR sumai, atrodytų, kad nepanaudota 237,2 mln. EUR (arba 0,6 proc.) asignavimų. Šiame etape Komisija tikisi, kad finansinių metų pabaigoje biudžete liks nepanaudotų atsietajai tiesioginei pagalbai numatytų lėšų, nes valstybės narės deklaruoja mažesnes išlaidas konkrečioms atsietoms paramos priemonėms pagal 68 straipsnį, nei iš pradžių numatyta 2011 m. biudžete. Tačiau, remiantis valstybių narių prognozėmis, planuojama, kad iki finansinių metų pabaigos bus panaudotos beveik visos bendrajai išmokos schemai asignuotos lėšos. Kita tiesioginė pagalba (–118,3 mln. EUR) Palyginus su atitinkamu rodiklio lygiu, 2011 m. rugpjūčio 31 d. nebuvo panaudotos visos šiam sektoriui asignuotos lėšos. Valstybės narės deklaruoja mažesnes išlaidas, nei iš pradžių numatytos 2011 m. biudžete konkrečioms susietos paramos priemonėms pagal 68 straipsnį, priemokoms už karves žindenes ir išmokoms bulvių krakmolo gamintojams. Tad šiame etape Komisija tikisi, kad iki finansinių metų pabaigos bus panaudotos ne visos šiam sektoriui asignuotos lėšos. Kitos išlaidos Ankstesnių metų sąskaitų patvirtinimas (+321,0 mln. EUR) Esamas panaudojimo lygis gautas palyginus jau atliktus su sąskaitų patvirtinimu susijusius ištaisymus ir 2011 m. rugpjūčio 31 d. atitinkamu rodikliu nustatytą lygį. Reikėtų pažymėti, kad Komisija 2011 m. taisomajame rašte pasiūlė ištaisymus, kurių vertė – 72 mln. EUR. Galutinė sąskaitų patvirtinimo suma, dėl kurios buvo susitarta tvirtinant 2011 m. biudžetą, buvo 272 mln. EUR. Šiuo metu Komisija mano, kad numatomų ištaisymų, susijusių su jos sąskaitų patvirtinimo sprendimais (į juos visus buvo atsižvelgta) ir su valstybių narių pagalbos mokėjimo terminų nesilaikymu, nepakaks 272 mln. EUR perviršio sumai, kuri buvo nustatyta vykdant derybas dėl biudžeto, padengti. Iš tikrųjų dėl šių ištaisymų Komisija turės padengti, t. y. padaryti teigiamas valstybėms narėms numatytų lėšų korekcijas už apytiksliai 64 mln. EUR grynąją sumą. Be to, remiantis 2011 m. Komisijos priimtais sąskaitų atitikties patvirtinimo sprendimais, reikės padaryti apytiksliai 4 mln. EUR vertės teigiamus ištaisymus valstybių narių asignavimuose. Todėl Komisija, siekdama uždaryti šį biudžeto punktą 2011 m., turės surasti 335 mln. EUR teigiamų biudžeto asignavimų, nepanaudotų pagal kitus EŽŪGF biudžeto punktus. Maisto ir pašarų sauga, gyvūnų sveikata, gyvūnų gerovė ir augalų sveikata (–32,1 mln. EUR) Tikimasi, kad nebus panaudotos visos pagal šį biudžeto straipsnį asignuotos lėšos, nes išlaidos, susijusios su skiepijimu nuo mėlynojo liežuvio ligos, yra mažesnės nei planuota, kadangi paskutinėmis sėkmingai vykusiomis skiepijimo kampanijomis pavyko smarkiai sumažinti šios ligos atvejų skaičių. Be to, dalis biudžete numatytų lėšų skubiam gyvūnų skiepų įsigijimui nebus panaudota, nes naujų didelių gyvūnų ligų protrūkių nebuvo. EŽŪGF ASIGNUOTųJų PAJAMų PANAUDOJIMAS Priedo lentelėje parodyta, kad 2011 m. rugpjūčio 31 d. surinkta 1 601,1 mln. EUR asignuotųjų pajamų. Konkrečiai: - pajamos, gautos atlikus ištaisymus, grindžiamus sąskaitų atitikties patvirtinimo sprendimais, sudarė 513,4 mln. EUR. Tačiau šios pajamos vėliau bus sumažintos apytiksliai 46,1 mln. EUR, kai Komisija priims sprendimą dėl 2010 m. sąskaitų atitikties patvirtinimo sprendimo ištaisymo; - dėl neatitikimų susigrąžintos sumos sudarė apytiksliai 160,9 mln. EUR ir gerokai viršijo iš pradžių planuotą 88 mln. EUR sumą; - šiame etape surinkta didžioji dalis pajamų už pieno mokestį – apie 21,7 mln. EUR, o tai šiek tiek viršija pirminį 19 mln. EUR įvertį; - galiausiai, nors iš pradžių planuota iš 2010 į 2011 m. perkelti 540 mln. EUR asignuotųjų pajamų, iš tikrųjų perkelta 905,1 mln. EUR. Šiame etape Komisija planuoja, kad papildomos, tačiau nedidelės asignuotųjų pajamų sumos vis dar turi būti surinktos pritaikius sankcijas už pažeidimus. PAJAMų Iš LAIKINų RESTRUKTūRIZAVIMO MOKESčIų (CUKRAUS SEKTORIUJE) PANAUDOJIMAS Laikantis teisės aktų, nuo 2009 m. lapkričio mėn. jokių naujų pajamų iš valstybių narių laikinų restruktūrizavimo mokesčių nebuvo surinkta. Todėl visa Cukraus pramonės restruktūrizavimo fondo turima asignuotųjų pajamų suma lygi iš 2010 m. biudžeto perkeltai sumai, kuri yra 1 044,8 mln. EUR (daugiau negu 2011 m. biudžete numatyta 1 015 mln. EUR suma dėl to, kad 2010 m. pabaigoje išmokų išmokėta mažiau, nei planuota). CUKRAUS PRAMONėS RESTRUKTūRIZAVIMO FONDO Lėšų PANAUDOJIMAS 2011 m. rugpjūčio pabaigoje valstybės narės buvo išmokėjusios 109,1 mln. EUR sumą, susijusią su pagalba restruktūrizavimo priemonėms finansuoti, įvairinimo pagalba ir pagalba cukraus perdirbėjams. Remiantis valstybių narių deklaracijomis, rugsėjo mėn. pabaigoje dar planuojama išmokėti daug išmokų, kurių suma sudaro apytikriai 60 mln. EUR. IšVADOS Preliminarus 2011 m. EŽŪGF biudžeto asignavimų panaudojimas laikotarpiu iki 2011 m. rugpjūčio 31 d. rodo, kad mėnesinės kompensacijos valstybėms narėms 837,8 mln. EUR viršijo rodikliu numatytą biudžeto vykdymo lygį. Likusi dar nepanaudota asignuotųjų pajamų suma, įskaitant iš praėjusių metų perkeltas pajamas, yra 1 601,1 mln. EUR. Tačiau 2011 m. surinktos asignuotosios pajamos bus sumažintos taikant 5 punkte nurodytą klaidų ištaisymą. Šiuo metu galiausiai sukaupta asignuotųjų pajamų suma bus panaudota vaisių ir daržovių sektoriaus, taip pat kiaulienos sektoriaus finansavimo poreikiams ir apskaitos ir sąskaitų atitikties klaidų ištaisymams, nes tai svarbiausi sektoriai, kuriems 2011 m. reikės papildomo finansavimo. Finansavus minėtus poreikius, visos likusios asignuotųjų pajamų lėšos bus perkeltos į 2012 m., siekiant padengti tų finansinių metų finansavimo poreikius. Priedas 1 Preliminarus EŽŪGF asignavimų panaudojimas iki 2011 08 31 [pic] [1] OL L 209, 2005 8 11, p. 1. [2] Iš ankstesnių metų perkeltos asignuotosios pajamos turi būti panaudotos pirmiausia, tai yra anksčiau nei biud˛eto valdymo institucijos patvirtinti asignavimai arba tais metais gautos asignuotosios pajamos (Finansinio reglamento 10 straipsnis).